Diari Oficial de la Generalitat Valenciana


Sumari del DOGV 9695, del 02-10-2023 (2023/9774)

RESOLUCIÓ de 20 de setembre de 2023, de la Presidència de la Generalitat, per la qual s'aprova la rehabilitació de la bandera de caràcter immemorial del municipi de Carcaixent.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   9695

Data del DOGV
:   02-10-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/9774


Data del document
:   20-09-2023

Organisme emissor
:   Presidència de la Generalitat

Tipus de document
:   Resolució

RESOLUCIÓ de 20 de setembre de 2023, de la Presidència de la Generalitat, per la qual s'aprova la rehabilitació de la bandera de caràcter immemorial del municipi de Carcaixent. [2023/9774]  
El Ple de l'Ajuntament de Carcaixent (València), en la sessió de data 26 d'abril de 2023, va adoptar l'acord d'aprovació i rehabilitació de la bandera municipal de caràcter immemorial, per unanimitat de tots els membres assistents i de ple dret de la corporació local, perquè el represente i simbolitze, de conformitat amb l'informe aportat per l'Ajuntament de data 8 de desembre de 2022 i l'informe del Consell Tècnic d'Heràldica i Vexil·lologia emès en la sessió de data 24 de febrer de 2023.  
El Consell Tècnic d'Heràldica i Vexil·lologia, en la sessió de 14 de juny de 2023 va dictaminar favorablement la proposta d'aprovació i rehabilitació de la bandera municipal.  
El procediment s'ha tramitat d'acord amb el que estableix l'article 22 de la Llei 8/2010, de 23 de juny, de la Generalitat, de règim local de la Comunitat Valenciana, i els articles 17 i següents del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana.  
  
Per això, i fent ús de les atribucions conferides per la legislació vigent, resolc:  
  
Aprovar la rehabilitació de la bandera de caràcter immemorial del municipi de Carcaixent (València), que queda organitzada de la manera següent:  
  
«Bandera de proporcions 2:3. De carmesí. Al centre l'escut de la ciutat de Carcaixent timbrat.  
L'escut de la ciutat ocuparà el 45 % de l'ample de la bandera.»  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o la publicació d'aquesta resolució en el Diari Oficial de la Generalitat Valenciana, si és el cas, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant el mateix òrgan que ha dictat l'acte en el termini d'un mes a comptar de l'endemà de la notificació o la publicació d'aquesta resolució en el Diari Oficial de la Generalitat Valenciana, si és el cas, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
En el cas que la persona interessada siga una administració pública, no és possible interposar un recurs en via administrativa, sense perjudici de formular potestativament el requeriment previst en l'article 44 de la Llei 29/1998, de 13 de juliol, en el termini de dos mesos a comptar de l'endemà de la notificació o publicació en el Diari Oficial de la Generalitat Valenciana, si és el cas.  
Tot això sense perjudici que les persones interessades puguen exercir qualsevol altra via que estimen oportuna.  
  
València, 20 de setembre de 2023.- El secretari autonòmic de Presidència (Decret 112/2023, de 25 de juliol, del Consell; DOGV 9647, 25.07.2023): Cayetano García Ramírez.